cyanic-selkie/wikianc huggingface dataset:
పైన్ గింజల నూనె
పైన్ గింజల నూనె (pine seed oil)  కొవ్వు ఆమ్లాలను కల్గిన శాక నూనె.ఈ నూనెను ఆంగ్లంలో pine seed oil లేదా pine nut oil అంటారు.పైన్ చెట్లు పైనేసి కుటుంబానికి చెందిన, పైనస్ ప్రజాతి, Pinoideae ఉపకుటుంబానికి చెందినవి. వీటిని శృంగాకార వృక్షాలు అంటారు.అనగా కొమ్ము వంటి కొమ్మల, ఆకుల విన్యాసం వున్న చెట్లు.పైన్ గింజల నూనెను వంతలలో, ఔషదపరంగా వాడెదరు.విప్లవానికి ముందు కాలపు రష్యాలో పైన్ గింజల నూనెను కడుపు నొప్పి, ప్రేవులకు సంబంధించిన సమస్యల నివారణకు మందుగా వాడేవారు.
పైన్ చెట్లు
పైన్ చెట్లు పైనేసి కుటుంబానికి చెందిన, పైనస్ ప్రజాతి, Pinoideae ఉపకుటుంబానికి చెందినవి. వీటిని శృంగార వృక్షాలు అంటారు. కొమ్ము వంటి కొమ్మల, ఆకుల విన్యాసం వున్న చెట్లు.పైన్ చెట్లు దాదాపు 35 రకాలు ఉన్నాయి. పైన్ చెట్లు సతతహరిత చెట్లు.జాతిని బట్టి పై చెట్లు 3 నుండి 80 (10–260అదుగులు) మీటర్లేత్తు పెరుగును.అపిన్ చెట్ల జీవితకాలం చాలా ఎక్కువ.100 నుండి 1000 సంవత్సరాలవరకు జీవించి వుండును.
నూనె
పైన్ నట్ ఆయిల్ లేదా పైన్ గింజల నూనెను పైన్ జాతికి చెందిన పలు రకాల జాతి చెట్ల గింజల నుండి ఉత్పత్తి చేస్తారు.యూరోపియన్, అమెరికా రకానికి చెందిన పైన్ గింజల నుండి తీసిన నూనెను వంటలలో ఉపయోగిస్తారు.సైబెరియన్ పైన్ (రష్యా, మంగోలియా,, ఖజాకిస్తాన్ లో పెరిగే చెట్లు), కొరియన్ పైన్ (చైనా, ఉత్తర కొరియాలో పెరిగే చెట్లు) గింజల నూనెలు ఎక్కువ పరిమాణంలో పినోలిక్ ఆమ్లం, యాంటి ఆక్సిడెంట్ లను కల్గి ఔషధప్రయోజనాలను కల్గి వున్నది
పైన్ గింజల నూనె తక్కువ స్మోక్ పాయింట్ ( స్మోక్ పాయింట్అనగా నూనెను వేడి చేసినపుడు ఏఉష్ణోగ్రత వద్దనూనెపొగను వెలువరించునో ఆఉష్ణోగ్రతను ఆనూనె స్మోక్ పాయింట్ అంటారు) కల్గి వున్నందున ఈ నూనెను వంటలో తయారు చేయుట కంటే తయారైన వంటల్లో డ్రెస్సింగుగా ఉపయోగిస్తారు.పైన్ నూనెను ఔషధ నూనె కన్న ఆరోమాథెరపిలో ఉపయోగిస్తారు.పైన్ నూనెలో యాంటీ ఆక్సిడెంట్లున్నందున నూనెను ప్రేవులకు సంబంధించిన కురుపులను/పుండ్లను మాన్పును.2008 లో ఫుడ్ కెమిస్ట్రీ జర్నల్ లో ప్రకటించిన ఆద్యానం ప్రకారం పైన్ నూనెలోని యాంటీ ఆక్సిడెంట్ పదార్థాలు దేహ వ్యవస్థలో ఫ్రీ రాడికల్స్ ను అవరోధీంచ్చును. మేరీలాండ్ మెడికల్ సెంటరు ప్రకారం నూనెలోని యాంటిఆక్సిడెంట్‌లు దేహ కణాలలోని/పొరల లోని, రక్త నాళాలలోని ఫ్రీరాడికల్స్ వృద్దిని, ఆక్సీడేసనును నిలువరించును. కొన్ని శతాబ్దాలుగా పైన్ నట్ ఆయిల్ ను జబ్బుల నివారణకున్మారియు వంట నూనెగా వాడినట్లు తెలుస్తున్నది. 1017 విప్లవానికి ముందు రష్యాలో పైన్ నట్ ఆయిల్ ను ప్రధానంగా ఇళ్ళలో వంటకు వాడేవారు.నూనూ విక్రయ వ్యాపారాన్నిఫ్రాన్స్ తో జరిపేవారు.ఫ్రాన్స్ లో కూడా ఆకాలంలో వంటల్లో వాడేవారు.
నూనె లోని కొవ్వు ఆమ్లాలు
పైన్ గింజల నూనె లోస్టియరిక్,, పామిటిక్ అమ్లాలు సంతృప్త కొవ్వు ఆమ్లాలు.ఒలిక్ మరిము లినోలిక్ ఆమ్లాలు సంతృప్త కొవ్వుఆమ్లాలు.పినోలిక్ ఆమ్లం మూడు ద్విబంధమున్న ఆమ్లం.పినోలిక్ ఆమ్లం ఎంపిరికల్ ఫార్ములా C18H30O2
నూనె వైద్య ప్రయోజనాలు
పైన్ గింజల నూనె దేహంలోని LDL స్థాయిని తగ్గించును. LDL అనగా low density lipoprotein (లో డెన్సిటీ లిపో ప్రోటీన్).దీనిని హానికర కొలెస్ట్రాల్ అనికూడా అంటారు.ఎల్డిఎల్ (LDL) వలన రక్తనాళాల లోపలి మార్గం కుంచించుకుపోవడం వలన హృదయ సంబంధ ఆరోగ్య సమస్యలు ఏర్పడును. 2004 లో లిపిడ్స్ అనే జర్నల్ లో ప్రకటించిన ప్రకారం, కొరీయన్ శాస్త్రవేత్తల పరిశోధనలో తేలినది ఏమిటనగా పైన్ నూనెలోని పినోలిక్ ఆమ్లాన్ని గాఢ పరచిన హానికర కొలెస్ట్రాలును దేహ వ్యవస్థలో తగ్గించును.నూనెలోని పినోలిక్ ఆమ్లం కాలేయాన్ని ప్రేరేపించి ఎక్కువ LDL నూ కాలేయం విసర్జించేలా చేయును.అయితే ఇది నూనెను లేదా పైన్ గింజలను ఎక్కువ తీసుకోవడం వలన కాకుండా గాఢ పరచిన (concentrated) పినోలిక్ ఆమ్లం సేవించడం వలన హానికర కొలెస్ట్రాల్ తగ్గును.
మూలాలు
వర్గం:వృక్ష శాస్త్రము వర్గం:నూనెలు వర్గం:చెట్లగింజల నూనెలు
కొమ్మూరి సాంబశివ రావు
కొమ్మూరి సాంబశివ రావు (1926-1994) ఒక ప్రముఖ నవలా రచయిత. తెలుగులో తొలి హారర్ నవలా రచయిత. ప్రముఖ తెలుగు రచయితల కుటుంబంలో జన్మించాడు. సినీ జర్నలిస్టుగా, పత్రికా సంపాదకుడిగా పనిచేశాడు. 90 కి పైగా నవలలు రాసి డిటెక్టివ్ నవలా రచయితా సుస్థిరమైన స్థానాన్ని సంపాదించుకున్నాడు. ఆయన సృష్టించిన డిటెక్టివ్ యుగంధర్, అతని అసిస్టెంట్ రాజు పాత్రలు తెలుగు పాఠకులకు పరిచయమైన పేర్లు.
జీవిత విశేషాలు
సాంబశివరావు 1926 అక్టోబరు 26 న తెనాలిలో జన్మించాడు. ఆయన తల్లిదండ్రులు వెంకట్రామయ్య,, పద్మావతి. వెంకట్రామయ్య ప్రముఖ రచయిత చలంకు స్వయానా తమ్ముడు. చలాన్ని తన తాత దత్తత తీసుకోవడంతో ఆయన ఇంటి పేరు గుడిపాటిగా మారింది. వెంకట్రామయ్యకు అప్పట్లో తెనాలిలో ప్రింటింగ్ ప్రెస్ ఉండేది. సాంబశివరావు తల్లి పద్మావతి బళ్ళారి రాఘవ బృందంతో కలిసి నాటకాలు వేస్తుండేది. కొడవటిగంటి కుటుంబరావు భార్యయైన వరూధిని ఈయనకు అక్క. అలా ఈయన కొడవటిగంటి రోహిణీప్రసాద్కు మేనమామ అవుతాడు. ఆయన చెల్లెలు ఉషారాణి డిల్లీలోని నేషనల్ బుక్ ట్రస్ట్లో తెలుగు విభాగానికి అధ్యక్షురాలిగా ఉండేది.
నవలలు
కొమ్మూరి 14 సంవత్సరాల వయసు నుండే కథలు రాయడం ప్రారంభించాడు. 1957-1980 మధ్యలో ఆయన విస్తృతంగా రచనలు చేశాడు. ఆంగ్ల రచయిత ఎడ్గర్ వాలేస్ ఆయనకు స్ఫూర్తి. భారత మాజీ ప్రధాని పి.వి. నరసింహా రావు ఈయన రచనలను అభిమానించే వాడు. మల్లాది వెంకటకృష్ణమూర్తి కొమ్మూరి నుంచి స్ఫూర్తి పొందాడు.
మూలాలు
వర్గం:తెలుగు నవలా రచయితలు వర్గం:1994 మరణాలు వర్గం:1926 జననాలు
వఝ్ఝల
వఝ్ఝల తెలుగువారిలో కొందరి ఇంటి పేరు.
కడప జిల్లా పెనగలూరు మండలంలోని పొందలూరు అనే గ్రామంలోని స్మార్త బ్రాహ్మణుల ఇంటి పేరు. ప్రస్తుతం వీరు పొందలూరు, ప్రొద్దుటూరు, హైదరాబదు, చెన్నై లలో నివసిస్తున్నారు. వీరు పూర్వం నెల్లూరు జిల్లాలోని జూలపల్లె (జువ్వలపల్లె) అనే గ్రామంలో ఉండేవారు. ఈ జూలపల్లె అనే గ్రామం సోమశిల ఆనకట్ట ముంపు గ్రామం. లక్ష్మినరసయ్య శర్మ గారు వివాహానంతరం పొందలూరుకు ఇల్లరికం వచ్చారు. చెన్నుబొట్లు, చలంబొట్లు ఈ వంశ మూలపురుషులు. ఈ వఝ్ఝల వంశస్థులు గత తొమ్మిది తరములుగా నృసింహోపాసకులు. వీరి కుల (ఇంటి) దైవం పెంచలకోన (పెనుశిలకోన) నృసింహస్వామి. వీరు పెంచలకోన బ్రహ్మోత్సవాలలో 'వింజామర సేవ' గత తొమ్మిది తరాలుగా నిర్వహిస్తూ వస్తున్నారు.
వఝ్ఝల వంశక్రమము:
లక్ష్మినరసయ్య శర్మ, చెంచమ్మ -> నరసింహయ్య శర్మ ->చితంబరయ్య శర్మ
నరసింహయ్య శర్మ, రామసుబ్బమ్మ -> చెంచయ్య శర్మ, హరి శర్మ, ఓబయ్య శర్మ
చితంబరయ్య శర్మ, రామలక్షుమ్మ -> ప్రసాద్ శర్మ
చెంచయ్య శర్మ, లక్ష్మినరసమ్మ -> లక్ష్మినరసయ్య శర్మ, రామయ్య శర్మ, నర్సయ్య శర్మ, శివకుమార్ శర్మ, సురేష్ శర్మ, హరి శర్మ
ఓబయ్య శర్మ, వసంతలక్ష్మి -> లక్ష్మినరసింహ చక్రపాణి శర్మ, లక్ష్మిప్రసన్న
ప్రసాద్ శర్మ, జ్యోతి -> నరేష్, పవన్ కుమార్
వర్గం:ఇంటిపేర్లు
పరశురామ ఘనాపాఠి
thumb|పరశురామ ఘనాపాఠి బ్రహ్మశ్రీ పరశురామ ఘనాపాఠి కంచి శంకర మఠం పీఠాధిపతి జయేంద్ర సరస్వతికి వేద పారాయణం చేయించిన గురువు. దేశంలోనే యజుర్వేదాన్ని ఔపోసన పట్టిన వేద పారాయణుడిగా ఖ్యాతినొందిన పరశురామన.. మాజీ రాష్ట్రపతి కేఆర్‌ నారాయణన్‌నుంచి ‘పురస్కార్‌’ అవార్డును సైతం అందుకున్నారు.
జీవిత విశేషాలు
ఆయన తమిళనాడులోని తంజావూరు జిల్లా కుంభకోణం సమీపంలోని ఇంజికొల్లైలో ఆగష్టు 15 1914 న జన్మించారు. రామేశ్వరం దేవస్థాన పాఠశాలలో వేద అభ్యాసం చేశారు. దేశవ్యాప్తంగా ప్రఖ్యాత వేద సభలన్నింటి చేత సత్కారం పొందిన మహా వేదపండితులు. జయేంద్ర సరస్వతి ఆయనకు మొదటి శిష్యులు. తిరువానైక్కావల్‌లోని వేదపాఠశాలలో జయేంద్ర సరస్వతికి వేదపఠనం చేయించారు. కంచి మఠం పీఠాధిపతి విజయేంద్ర సరస్వతికి వేదం నేర్పించారు. చెన్నై శివారులోని అంబత్తూరులో పరశురామ ఘనాపాఠి నివసించారు.
ఆయన భారత రాష్ట్రపతి నుండి "పురస్కార్" అవార్డును పొందారు. ఆయన తన 102వ యేట కూడా వేదాలు, శాస్త్రాలను బోధించేవారు. అయనకు "కలియుగ యజ్ఞవల్క" అవార్డు కూడా లభించింది. ఈ పురస్కారాన్ని కంచి పీఠాధిపతి జయేంద్ర సరస్వతి చేతుల మీదుగా అందుకున్నారు. యివే కాకుండా ఆయననిఉ భగవత్ సేవారత్న, గురుసేవా రత్న, జన సేవారత్న, ప్రథమ ఆచార్య రత్న, విద్యా సహాయరత్న, పరిహార జోతిడ శిఖామణి అవార్డులు కూడా వచ్చాయి.
వ్యక్తిగత జీవితం
ఆయనకు ఐదుగురు సంతానం. ఆయన జనవరి 21 2016 న తన 103వ యేట స్వర్గస్థులైనారు.
ఇతర లింకులు
వర్గం:2016 మరణాలు వర్గం:1914 జననాలు వర్గం:వేద పండితులు వర్గం:తమిళనాడు ఆధ్యాత్మిక గురువులు
బీటుదుంప
బీటు దుంప (ఆంగ్లం: Beetroot) పుష్పించే మొక్కలలో ద్విదళబీజాలకు చెందిన ఒక రకమైన మొక్క. ఇది చెనోపోడియేసి కుటుంబానికి చెందినది. దీని శాస్త్రీయ నామం బీటా వల్గారిస్. వీనిని వేరు రూపాంతరంగా పెరిగే దుంపల కోసం పెంచుతారు. ఈ బీటుదుంపలను కూరగాయగా, చక్కెర తయారీ కోసం, పశుగ్రాసంగా ఉపయోగిస్తారు. బీటు మొక్కలలో మూడు ఉపజాతులను గుర్తించారు. అవి: బీటా వల్గారిస్ వల్గారిస్, సిక్లా, మారిటిమ.
లక్షణాలు
Beta vulgaris is a herbaceous biennial or rarely perennial plant with leafy stems growing to 1–2 m tall. The leaves are heart-shaped, 5–20 cm long on wild plants (often much larger in cultivated plants). The flowers are produced in dense spikes, each flower very small, 3–5 mm diameter, green or tinged reddish, with five petals; they are wind-pollinated. The fruit is a cluster of hard nutlets.
బీట్ రూటు ,Beet Root
దీని శాస్త్రీయ నామము " beta vulgaris". ఆకులు, దుప, రెండు తినేందుకు వాడతారు. టేబుల్ షుగర్ తయారీలో బీటు దుంపను వాడుదురు. "batanins " అనే పదార్ధముతో పేస్టు, జాం, ఐస్ క్రీం వంటి వాటి కలర్ ను ఇంప్రూవ్ చేయడానికి పనివచ్చును. శక్తినిచ్చే శాకందుంపల్లో బీట్‌రూట్‌ది ప్రత్యేక స్థానం. ఇది కనులకు ఇంపుగా కనిపించడమే కాదు. ఆరోగ్యానికి ఎంతో మంచిది కూడా. ఎనీమియాతో బాధపడేవారు రోజూ ఒక కప్పుడు బీట్‌రూట్‌ రసం తాగితే త్వరగా కోలుకుంటారు.
చరిత్ర :
ఆకృతిని బట్టి దీనిలో ఎన్నో రకాలు ఉన్నాయి. ఐరోపా లోని మెడిటరేనియన్‌ ప్రాంతం లేదా పశ్చిమ ఆసియా ప్రాంతానికి చెందినదిగా భావిస్తారు. గత రెండువేల సంవత్సరాలుగా కూరగా వాడుతున్నారు. ప్రాచీన గ్రీకులు, రోమన్లు కూరగాయగా వాడినట్లు చెప్తారు. అక్కడ నుండి ఇంగ్లండ్, ప్రాన్స్, జర్మనీ లకు రొమన్ల ద్వారా చేరింది. మనదేశంలో అన్ని ప్రదేశాలలో విస్తృతంగా సాగుచేస్తున్నారు.
వైద్య పరంగా :
అధిక రక్తపోటుతో బాధపడుతున్నారా? అయితే బీట్‌రూట్‌ రసాన్ని తాగండి. ఎందుకంటే ఇది అధిక రక్తపోటును బాగా తగ్గిస్తుందని తాజా అధ్యయనంలో వెల్లడైంది. ఇందులోని నైట్రేట్లు రక్తంలో కలిశాక నైట్రిక్‌ ఆక్సైడ్‌ను ఉత్పత్తి చేస్తాయి. ఈ వాయువు రక్తనాళాలను విప్పారేలా చేసి రక్తపోటు తగ్గేందుకు దోహదం చేస్తుంది. ఫలితంగా గుండె ఆరోగ్యంగా ఉండటానికీ తోడ్పడుతుంది. కాబట్టి రోజూ 250 మి.గ్రా. పచ్చి బీట్‌రూట్‌ రసాన్ని తాగితే మేలు జరుగుతుంది. బీట్‌రూట్‌లో కేవలం నైట్రేట్లు మాత్రమే కాదు.. విటమిన్లు, ఖనిజాలు, అమైనో ఆమ్లాలూ దండిగా ఉంటాయి. శరీరం క్యాల్షియాన్ని వినియోగించుకోవటంలో తోడ్పడే సైలీషియా సైతం ఉంది. బీట్‌రూట్‌కు ఎరుపు రంగుని కలిగించే బీటాసైయానిన్‌కు పేద్దపేగుల్లో క్యాన్సర్‌తో పోరాడే లక్షణం ఉంది.
పోషకాలు : 100 గ్రాములలో
మాయిశ్చర్ 87.7 శాతము, ప్రోటీన్లు ---1.7 %, ఖనిజాలు -0.8%, పీచు 0.9% కార్బోహైడ్రేట్స్ -8.8%, కాల్సియం 18 మి.గ్రా. శాతము, ఫాస్పరస్ -55 మి.గా %, ఇనుము -1.0 మి.గా%, జింక్ 0.2%, థయామిన్‌---0.04%, రిబోఫ్లేమిన్‌---0.09%, నియాసిన్‌0.4 మి.గా %, విటమిన్‌ సి --10%, కాలరీస్ -43 కేలరీలు,
సౌందర్యానికి రూట్‌ విటమిన్‌ బి దండిగా ఉండే బీట్‌రూట్‌ చర్మం, గోళ్లు, వెంట్రుకల ఆరోగ్యానికి బాగా ఉపయోగపడుతుంది. అంతేకాదు పెదవులు పొడారకుండానూ చూస్తుంది. వీటిల్లోని బీటేన్‌ రక్తనాళాలు పెళుసుబారకుండా కాపాడుతుంది. రోజుకి ఓ చిన్న గ్లాసుడు బీట్‌రూట్‌ రసం తాగితే రక్తపోటు తగ్గటానికి దోహదం చేస్తుంది. నాడుల ఆరోగ్యం, జ్ఞాపకశక్తి, కాలేయం పనితీరు మెరుగుపడటానికీ బీట్‌రూట్‌ తోడ్పడుతుంది. గర్భిణుల్లో ఆరోగ్యకరమైన కణజాలం వృద్ధి చెందేలా చేస్తుంది కూడా. హార్ట్‌ బీట్‌ రూట్‌ సహజంగా లభించే పండ్లూ కాయగూరలూ తినడం ఆరోగ్యానికి మంచిదని సూచిస్తారు పోషకాహార నిపుణులు. అలాంటి వాటిలో బీట్‌రూట్‌ ఒకటి.
పరుగు వేగాన్ని పెంచే బీట్‌రూట్‌
పరుగు పోటీలో పాల్గొనేవారి వేగాన్ని, సామర్థ్యాన్ని బీట్‌రూట్‌ పెంచుతుంది. ఎందుకంటే ఇందులో నైట్రేట్‌లు ఉండటమేనని అమెరికాలోని లూయిస్‌ విశ్వవిద్యాలయ అధ్యయనం తెలిపింది. అధ్యయనం కోసం పరిశోధకులు ఆరోగ్యంగా ఉన్న 11 మంది స్త్రీ, పురుషులను ఎంపిక చేసుకున్నారు. వ్యాయామానికి గంట ముందు కాల్చిన బీట్‌రూట్‌లో కొద్ది భాగాన్ని తినాలని వారికి చెప్పారు. బీట్‌రూట్‌ తిన్న తర్వాత గంటకు సగటున వీరు 12.3 కిలోమీటర్లు ట్రెడ్‌ మిల్‌పై పరుగెత్తారు.
ఉపయోగాలు
thumb|right|బీట్ రూట్, దుంపలు, కొత్తపేట రైతు బజారులో తీసిన చిత్రం
బయటి లింకులు
idi chala manchidi
వర్గం:దుంపలు వర్గం:వృక్ష శాస్త్రము
కాగజ్‌నగర్ మండలం
కాగజ్‌నగర్‌ మండలం, తెలంగాణ రాష్ట్రంలోని కొమరంభీం జిల్లాకు చెందిన మండలం. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం ఆదిలాబాదు జిల్లా లో  ఉండేది. ప్రస్తుతం ఈ మండలం కొత్తగా ఏర్పాటైన కాగజ్‌నగర్ రెవెన్యూ డివిజను లో భాగం. పునర్వ్యవస్థీకరణకు ముందు ఇది ఆసిఫాబాదు డివిజనులో ఉండేది.ఈ మండలంలో  38  రెవెన్యూ గ్రామాలు ఉన్నాయి. అందులో  2 నిర్జన గ్రామాలు. thumb|2016 పునర్వ్యవస్థీకరణకు ముందు అవిభక్త ఆదిలాబాద్ జిల్లా పటంలో మండల స్థానం
రెవెన్యూ గ్రామాలు
గమనిక:నిర్జన గ్రామాలు రెండు పరిగణనలోకి తీసుకోలేదు
మహానటి
మహానటి అనగా గొప్పగా నటించిన నటి అని అర్ధం. తెలుగు సినీరంగంలో సాధారణంగా సావిత్రి కి మాత్రమే ఈ అర్హత ఉన్నదని కొందరి అభిప్రాయం.
పద్మావతి నాగాలు
నాగ (నాగా) రాజవంశం 3 వ - 4 వ శతాబ్దాలలో, కుషాను సామ్రాజ్యం క్షీణించిన తరువాత, గుప్త సామ్రాజ్యం పెరుగుదలకు ముందు ఉత్తర-మధ్య భారతదేశంలోని కొన్ని ప్రాంతాలను పరిపాలించింది. వీరు పద్మావతిని రాజధానిగా చేసుకుని పాలించారు. ఇది మధ్యప్రదేశులోని ఆధునిక పావాయాగా గుర్తించబడింది. ఆధునిక చరిత్రకారులు దీనిని వకతకా రాజవంశం వ్రాతపూర్వక ఆధారాలలో పేర్కొనబడిన భరశివ (భరసివ) అని పిలిచే కుటుంబంగా గుర్తిస్తారు.
పురాణ గ్రంథాలతో పాటు నామమాత్రపు సాక్ష్యాల ఆధారంగా నాగులు అని పిలువబడే రాజవంశాలు విధిషా, కాంతిపురి, మధుర ప్రాంతాలను కూడా పరిపాలించాయి. ఈ నాగ రాజవంశాలన్నీ ఒకే కుటుంబానికి చెందిన భిన్నమైన శాఖలుగా ఉండవచ్చు. వేర్వేరు సమయాలలో వేర్వేరు రాజధానుల నుండి పాలించిన ఒకే కుటుంబ సభ్యులు అయి ఉండవచ్చు. అందుబాటులో ఉన్న చారిత్రక సాక్ష్యాల ఆధారంగా దీనికి సంబంధించి కచ్చితమైన నిర్ధారణలు తీసుకోలేము.
భూభాగం
<mapframe text="Find spots of the Naga coins" width="400" height="400" zoom="5" longitude="77.887" latitude="25.510"> {	"type": "FeatureCollection", "features": [ {			"type": "Feature", "properties": { "marker-symbol": "circle", "title": "Pawaya" }, "geometry": { "type": "Point", "coordinates": [78.23907, 25.76620] } },		{			"type": "Feature", "properties": { "marker-symbol": "circle", "title": "Narwar" }, "geometry": { "type": "Point", "coordinates": [77.91103, 25.64879] } },		{			"type": "Feature", "properties": { "marker-symbol": "circle", "title": "Gohad" }, "geometry": { "type": "Point", "coordinates": [78.4341, 26.44543] } },		{			"type": "Feature", "properties": { "marker-symbol": "circle", "title": "Vidisha" }, "geometry": { "type": "Point", "coordinates": [77.80814, 23.52511] } },		{			"type": "Feature", "properties": { "marker-symbol": "circle", "title": "Kotwal (Kutwar)" }, "geometry": { "type": "Point", "coordinates": [78.136489, 26.47949] } },		{			"type": "Feature", "properties": { "marker-symbol": "circle", "title": "Ujjain" }, "geometry": { "type": "Point", "coordinates": [75.78491, 23.17930] } },		{			"type": "Feature", "properties": { "marker-symbol": "circle", "title": "Mathura" }, "geometry": { "type": "Point", "coordinates": [77.67367, 27.49241] } },		{			"type": "Feature", "properties": { "marker-symbol": "circle", "title": "Jhansi district" }, "geometry": { "type": "Point", "coordinates": [79.10969, 25.53944] } }	] } మధ్యప్రదేశులో, పావాయ, నార్వారు, గోహాదు, విదిషా, కుత్వారు (కొత్వాలు), ఉజ్జయిని వద్ద నాగా నాణేలు కనుగొనబడ్డాయి. ఉత్తర ప్రదేశులో, మధుర, ఝాన్సీ జిల్లాలో ఇవి కనుగొనబడ్డాయి.ఈ నాణేల రుజువు ఆధారంగా ప్రధాన నాగా భూభాగం ఉత్తరాన మొరెనా, ఝాన్సీ జిల్లాల నుండి దక్షిణాన విదిషా, విస్తరించిందని హెచ్. వి. త్రివేది సిద్ధాంతీకరించారు. నాగా రాజ్యం చివరికి ఉత్తరాన మధుర, దక్షిణాన ఉజ్జయిని వరకు విస్తరించింది.
చారిత్రకత
నాగ రాజవంశం గురించి ప్రధానంగా దాని పాలకులు జారీ చేసిన నాణేలు, సాహిత్య గ్రంథాలలో సంక్షిప్త ప్రస్తావనలు, ఇతర రాజవంశాల శాసనాలు ఆధారంగా తెలుసు. వాయుపురాణం, బ్రహ్మండ పురాణాల ఆధారంగా తొమ్మిది మంది నాగ రాజులు పద్మావతిని (లేదా చంపపతిని) పరిపాలించారు. గుప్తులకు ముందు మధురను ఏడుగురు నాగ రాజులు పరిపాలించారు. విష్ణు పురాణం ఆధారంగా తొమ్మిది మంది నాగ రాజులు పద్మావతి, కాంతిపురి, మధురలలో పరిపాలించారు.
పద్మావతిలో తొమ్మిది మంది నాగ రాజులు మాత్రమే పరిపాలించారని పురాణాలు చెబుతున్నాయి. అయితే ఆధునిక చరిత్రకారులు నాగ రాజులు అని విశ్వసిస్తున్నట్లు ఇప్పటికీ 12 మంది రాజుల నాణేలు కనుగొనబడ్డాయి. పద్మావతి (ఆధునిక పావయ) వద్ద పదకొండు మంది పాలకుల నాణేలు కనుగొనబడ్డాయి: దీనికి మినహాయింపుగా వ్యాఘ్రా, సమీపంలోని నార్వారు వద్ద ఒక నాణెం కనుగొనబడింది. నుండి పిలుస్తారు.
ఒకతక రాజవంశం శాసనాలు (చమకు, తిరోడి వంటివి) ఒకతక రాజు రుద్రసేన తల్లి భరశివ రాజు " భవ-నాగ " కుమార్తె అని పేర్కొన్నాయి. ఈ భవ-నాగ అదే పేరుగల నాగా రాజుగా గుర్తించబడింది. వీరి నాణేలు పద్మావతి వద్ద కనుగొనబడ్డాయి. రుద్రసేన పాలన సా.శ 335-355, కనుక ఆయన భార్య తల్లితండ్రులు భవ-నాగను సా.శ. 4 వ శతాబ్దం ప్రారంభంలో గుర్తించవచ్చు. చరిత్రకారుడు హెచ్. వి. త్రివేది భావా-నాగ సుమారు 25 సంవత్సరాలు పరిపాలించాడని, ఆయన పెద్ద సంఖ్యలో జారీ చేసిన వివిధ రకాల నాణేల ఆధారంగా ఆయన పాలనను సి. కామను ఎరా 310-335.
సముద్రగుప్తుడి అలహాబాదు స్తంభం శాసనం (r. సి. 335-380) గణపతి-నాగను ఓడించిన రాజులలో ఒకరిగా పేర్కొన్నది. ఈ విధంగా గణపతిని 4 వ శతాబ్దం మధ్యకాలం నాటి పాలకుడుగా ఇది సూచిస్తుంది. ఇతర నాగ పాలకులను నిశ్చయంగా చెప్పలేము. కాని హెచ్. వి. త్రివేది నాగా పాలకుల ఈ క్రింది తాత్కాలిక కాలక్రమ జాబితాతో వచ్చారు. ఇది నామమాత్ర పాలియోగ్రాఫికు సాక్ష్యాల ఆధారంగా:
కాంతిపురి నాగాలు
కాంతిపురి నాగాలు విష్ణు పురాణంలో మాత్రమే ప్రస్తావించబడ్డారు. అందువలన కాంతిపురి రాజవంశం అనుబంధ రాజధానిగా ఉండే అవకాశం ఉందని భావిస్తున్నారు. చరిత్రకారుడు కె. పి. జయస్వాలు కాంతిపురి నాగాలకు అనేక నాణేలను ఆపాదించాడు. ఈ నాణేల పేర్లను హయ-నాగ, త్రయ-నాగ, బర్హినా-నాగ, చరాజా-నాగ, భవ-నాగ, రుద్ర-సేన అని ఆయన పేర్కొన్నాడు. ఏది ఏమయినప్పటికీ ఎ.ఎస్. ఆల్టెకరు జయస్వాలు అధ్యయనాలను అంగీకరించలేదు. జయస్వాలు పేర్కొన్న నాణేలలో ఒకటి మాత్రమే "త్రయ-నాగ" పురాణాన్ని కలిగి ఉంటుంది.
భరశివులను స్థానిక భారు రాజులతో కలుపుతూ మిర్జాపూరు జిల్లాలో కాంతిపురిని కాంటిటు జయస్వాలు గుర్తించారు. కాంతి వద్ద స్థానిక సంప్రదాయ కథనం ఏమిటంటే చాలా కాలం ముందు 'గహద్వాలా' ఈ కోట భారు రాజులకు చెందినది. ఇక్కడి 'భారు' రాజులు స్పష్టంగా 'భార్శివ' రాజులు లేదా భారశివ అనే పదం వికృతి చెందిన పదం అని ఆయన భావిస్తున్నాడు.
ఆవిర్భావం
అంతకుముందు చరిత్రకారుడు కె. పి. జయస్వాలు నాగ రాజవంశం 2 వ శతాబ్దపు నవా-నాగ పాలకుడిచే స్థాపించబడిందని సిద్ధాంతీకరించారు. పురాణాలలో నవా ("క్రొత్త" లేదా "తొమ్మిది" అని అర్ధం) "క్రొత్తది" అని తప్పుగా అర్ధం చేసుకోవడం ఆధారంగా నవ అనే రాజు కొత్త రాజవంశాన్ని స్థాపించాడని ఆయన ఊహించాడు. అతని అభిప్రాయం ఆధారంగా "నవసా" (లేదా "నెవాసా") పురాణాన్ని కలిగి ఉన్న నాణేలను ఈ రాజు జారీ చేశాడు. మధుర, పద్మావతి, కాంతిపురి నుండి వీరు పాలించారు. ఈ నాణెం మీద ఉన్న చిహ్నాన్ని జయస్వాల్ పెరిగిన హుడ్ తో పాము (నాగా) గా వ్యాఖ్యానించాడు. నవ-నాగ వారసుడు విరాసేన అని ఆయన ఇంకా సిద్ధాంతీకరించారు., ప్రస్తుత నాణేలు ప్రస్తుత పశ్చిమ ఉత్తర ప్రదేశు, తూర్పు పంజాబులలో కనుగొనబడ్డాయి. జయస్వాలు ఆధారంగా విరాసేన మధుర నుండి కుషాను పాలకులను బహిష్కరించాడు. తరువాత నాగ రాజవంశం 3 శాఖలుగా విభజించబడింది.
రాజకీయ చరిత్ర
3 వ శతాబ్దం ప్రారంభంలో ఉత్తర-మధ్య భారతదేశంలో కుషాను సామ్రాజ్యం క్షీణించిన తరువాత నాగాలు అధికారంలోకి వచ్చారు. భరశివ రాజు భవ-నాగ గురించి ప్రస్తావించిన ఒకతక శాసనం, భరశివులు పదిమార్లు అశ్వమేధ యాగం చేసినట్లు పదిసార్లు పేర్కొన్నారు. అశ్వమేధ వేడుకను భారతీయ రాజులు తమ సామ్రాజ్య సార్వభౌమత్వాన్ని నిరూపించుకోవడానికి ఉపయోగించారు. అందువలన కుషాను పాలకులను ఓడించిన తరువాత భరశివ నాగాలు సార్వభౌమ హోదాను పొందారని సూచించడానికి ఇది దారితీసింది. ఏదేమైనా దీనికి కచ్చితమైన ఆధారాలు లేవు: యౌదేయలు, మాలావులతో సహా అనేక ఇతర శక్తులు ఈ కాలంలో ప్రాముఖ్యతను సంతరించుకున్నాయి. ఈ ప్రాంతంలో కుషాను శక్తి క్షీణించడం ఇందుకు ప్రధాన కారణమని చెప్పవచ్చు. ఈ అధికారాల సమాఖ్య కుషాను పాలకులను ఓడించింది. వారు ఏకకాలంలో స్వతంత్రంగా కుషాను భూభాగాల మీద నియంత్రణ సాధించారు.
అనేక నాగ నాణేలలో ఒక ఎద్దు (సంస్కృతంలో వృష) ఉంటుంది. నాణేల నుండి తెలిసిన నాగ రాజు వృష పేరు కూడా ఉంది. హెచ్. వి. త్రివేది వ్రిష రాజవంశం స్థాపకుడు అని సిద్ధాంతీకరించాడు. ప్రారంభంలో విదిశాలో పాలించాడు. ఇక్కడ అనేక నాగ నాణేలు కనుగొనబడ్డాయి. భరశివ కుటుంబం వారి భుజపరాక్రమంతో గంగా పవిత్ర జలంతో పట్టాభిషేకం జరిపించుకున్నారని ఒకతక శాసనం పేర్కొంది. అందువలన నాగాలు (అనగా భరశివులు) ఉత్తరం వైపుకు (గంగా వైపు) వలస వచ్చి, పద్మావతి వద్ద తమ పాలనను స్థాపించారని త్రివేది సిద్ధాంతీకరించారు. అక్కడి నుండి వారు కుషాను భూభాగాన్ని ఆక్రమించే ప్రక్రియలో కాంతిపురి, మధుర వరకు ముందుకు సాగారు. భీమ-నాగ నాణేలు మహారాజా అనే బిరుదును కలిగి ఉన్నాయి. బహుశా భీమ పద్మావతి నుండి పాలించిన రాజవంశం మొదటి రాజు కావచ్చు.
గుప్తా రాజు సముద్రగుప్త అలహాబాదు స్తంభం శాసనం ఆయన గణపతి-నాగను ఓడించాడని పేర్కొంది. గణపతి-నాగ చివరి నాగ రాజు అని ఇది సూచిస్తుంది. ఆయన ఓటమి తరువాత నాగా భూభాగం గుప్తసామ్రాజ్యంతో జతచేయబడింది. ఈ శిలాశాసనంలో మరో ఇద్దరు పాలకుల గురించి కూడా ప్రస్తావించారు; నాగదత్త, నాగసేన. అయినప్పటికీ దీని గుర్తింపులో కచ్చితత్వం లేదు. హర్ష-చరిత ఆధారంగా నాగసేన పద్మావతి నాగ పాలకుడు. కాని ఈ రాజులు ఇద్దరూ ఏ నాణేల ద్వారా ధ్రువీకరించబడలేదు.
గ్రంధసూచిక
వర్గం:Dynasties of India వర్గం:Hindu dynasties వర్గం:Empires and kingdoms of India వర్గం:History of Madhya Pradesh
షబీర్ అహ్లువాలియా
షబీర్ అహ్లువాలియా (జననం 10 ఆగస్టు 1979 ) భారతదేశానికి చెందిన సినిమా, టెలివిజన్ నటుడు, హోస్ట్. ఆయన ఫియర్ ఫ్యాక్టర్: ఖత్రోన్ కే ఖిలాడి మూడవ సీజన్‌ను గెలుచుకున్నాడు. షబీర్ అహ్లువాలియా నాచ్ బలియే, గిన్నిస్ వరల్డ్ రికార్డ్స్ – అబ్ ఇండియా తోడేగా, డ్యాన్సింగ్ క్వీన్‌లను హోస్ట్ చేశాడు. ఆయన షూటౌట్ ఎట్ లోఖండ్‌వాలా సినిమాతో సినీరంగంలోకి అడుగుపెట్టాడు.
వివాహం
షబ్బీర్ అహ్లువాలియా నటి కంచి కౌల్ ను 2011లో వివాహం చేసుకున్నాడు. వారికి ఇద్దరు కుమారులు ఉన్నారు.
బయటి లింకులు
వర్గం:1979 జననాలు
పన్నెండు
పన్నెండు (12) ఒక సహజ సంఖ్య, దీనికి ముందు గల సంఖ్య పదకొండు (11), తరువాత వచ్చే సంఖ్య పదమూడు (13).
వాడుకలో పన్నెండవ, పన్నెండో అనే పదాలను ఉపయోగిస్తారు. కొన్ని చోట్ల పన్నెండుకి బదులు ద్వాదశ ఉపయోగిస్తారు. ఉదాహరణకు భారతదేశంలోని పన్నెండు ముఖ్య శైవ క్షేత్రాలను ద్వాదశ జ్యోతిర్లింగాలు అంటారు.
ప్రాథమిక గణనల జాబితా
వర్గం:అంకెలు
కొండిపర్తి పున్నయ్య
కొండిపర్తి పున్నయ్య దేశభక్తుడు, జాతీయోద్యమంలో పాల్గొన్న కార్యకర్త, సంఘసంస్కర్త. ఇతను కృష్ణా జిల్లా మచిలీపట్నంలో జన్మించాడు. ఆంధ్ర జాతీయ కళాశాలలో విద్యాభాసం చేశాడు. మహాత్మా గాంధీ పిలుపుతో సహాయ నిరాకరణ, శాసనోల్లంఘన ఉద్యమాల్లో పాల్గొన్నాడు. ఉప్పుసత్యాగ్రహం, క్విట్ ఇండియా ఉద్యమాల్లోనూ పాల్గొన్నాడు.ఉప్పుసత్యాగ్రహంలో పాల్గొన్నందుకు జైలు శిక్ష అనుభవించాడు.
పున్నయ్య బులుసు సాంబమూర్తి వలె కొల్లాయి కట్టి, పైన అంగవస్త్రం వేసుకొనేవాడు.
మద్రాసులో కాశీనాథుని నాగేశ్వరరావుతో, టంగుటూరు ప్రకాశం పంతులుతోను అక్కడి ఖాదీభందార్ లో ఖద్దరు వస్త్రవిక్రయం వంటివి పర్యవేక్షించాడు.
ఆకరాలు
వర్గం:కృష్ణా జిల్లా స్వాతంత్ర్య సమర యోధులు వర్గం:కృష్ణా జిల్లా సామాజిక కార్యకర్తలు
సింహరాశి (సినిమా)
పాటలు
ఈ చిత్రానికి ఎస్.ఎ. రాజ్ కుమార్ సంగీతం అందించాడు.
ఇతర లంకెలు
వర్గం:రాజశేఖర్ నటించిన చిత్రాలు వర్గం:2001 తెలుగు సినిమాలు వర్గం:బ్రహ్మానందం నటించిన సినిమాలు వర్గం:గిరిబాబు నటించిన చిత్రాలు వర్గం:తెలుగు కుటుంబకథా చిత్రాలు వర్గం:ఎం.ఎస్.నారాయణ నటించిన సినిమాలు వర్గం:మల్లికార్జునరావు నటించిన చిత్రాలు వర్గం:సాక్షి శివానంద్ నటించిన సినిమాలు
పిసక్
పిసక్   అనేది పెరూ దేశంలోని పవిత్ర లోయలో ఉన్న ఒక గ్రామం. ఇది పర్యాటక ప్రదేశంగా చాలా ప్రసిద్ధమైంది. విల్కనుటా నది దగ్గర్లో ఉంది ఈ గ్రామానికి. ప్రతి ఆదివారం, మంగళవారం, గురువారాల్లో పిసక్  లో జరిగే సంతకు పర్యాటకులు ఎక్కువ సంఖ్యలో రావడం విశేషం. ఈ సంతలో వారి వారి గ్రామాల్లో పండేవి,  తయారుచేసే వాటిని ఇక్కడ అమ్ముతుంటారు స్థానికులు.
ఈ ఊళ్ళో ఉండే అతిపెద్ద పిసొనరీ చెట్టు చాలా ప్రసిద్ధి చెందింది. కానీ 2013లో వచ్చిన తుఫానులో ఈ చెట్టు పడిపోయింది. ఈ గ్రామం దగ్గర్లోని హౌంకా అభయారణ్యంలో వారికి పవిత్ర పుణ్యక్షేత్రం ఉంది. ఈ క్షేత్రానికి కూడా చాలామంది పర్యాటకులు వస్తారు. ప్రతీ సెప్టెంబరులో ఈ క్షేత్రానికి భక్తులు యాత్రగా వెళ్తుంటారు.
ఇతర లింకులు
వర్గం:పెరూ లోని పర్యాటక ప్రదేశాలు
కాక్టేసి
కాక్టేసి (plural: cacti) పుష్పించే మొక్కలలో ద్విదళబీజాలకు చెందిన ఒక కుటుంబము. వీటిని ఎక్కువగా ఎడారి బీడు భూములలో చూస్తాము. ఇవి అమెరికా ఖండానికి చెందినవిగా భావిస్తారు. వీటిని ఎక్కువగా అలంకరణ కోసం పెంచితే, కొన్ని పంటలుగా పండిస్తున్నారు.
కాక్టై అసాధారణమైన మొక్కలు. ఇవి తేమలేని ఎడారి భూములలో జీవించడానికి అనుగుణంగా తమ నిర్మాణాన్ని మార్చుకొని నీరు లేని ప్రాంతాలలో జీవనం సాగిస్తాయి. వీని కాండాలు రసభరితంగా మారి, పత్రహరితం కలిగివుంటాయి. ఆకులు ముళ్ళుగా మార్పుచెంది బాష్పోత్సేకాన్ని తగ్గించుకుంటాయి.
కాక్టై వివిధ పరిమాణాలలో ఆకారాలలో ఉంటాయి. అన్నింటికన్నా పొడుగైన Pachycereus pringlei అత్యధికంగా 19.2 మీటర్లుంటే, అతి చిన్నవి Blossfeldia liliputiana సుమారు 1 సెం.మీ. మాత్రమే పెరుగుతుంది. కొన్ని కాక్టై చిన్నగా గుండ్రంగా ఉంటే మరికొన్ని పొడవుగా స్తంభాకారంగా ఉంటాయి. వీని పువ్వులు పెద్దవిగా ఉండి రాత్రి సమయంలో వికసిస్తాయి. పరాగసంపర్కం నిశాచరులైన కీటకాలు, చిన్న జంతువుల ద్వారా జరుగుతుంది.
బయటి లింకులు
వర్గం:కాక్టేసి వర్గం:ద్విదళబీజాలు
రుద్రవరం (అచ్చంపేట)
రుద్రవరం పల్నాడు జిల్లా అచ్చంపేట మండలం లోని గ్రామం. పిన్ కోడ్:522 412. ఊరి చుట్టూరా పచ్చని పొలాలు, ఎత్తయిన కొండలు, ప్రకృతి శోభాయమానంగా ఉంటుంది. ఊరికి 2 కిలో మీటర్ల దూరంలో కృష్ణానది ప్రవహిస్తోంది. ఊరిలో. శ్రీ సీతారామస్వామి ఆలయం ప్రధానమైనది. ప్రతి ఏటా ఊరిలో పండగలు చాల వైభవంగా నిర్వహిస్తారు. ఊరిలో కమ్మ, రెడ్లు, రాజులు, యాదవులు ఉంటారు. గడ్డం, గంటా, బిక్కి, వడ్లమూడి,తల తల, అన్నపురెడ్డి వంటి ఇంటి పేర్లున్నాయి. మిరప, ప్రత్తి, వరి వంటి పంటలు పండుతాయి. చాల మందికి పొలం ఉంది. మండల కేంద్రం అచ్చంపేట నుండి ఇది 6 కిలోమీటర్ల దూరములో ఉంది. ఎటువంటి సరుకులకైన, ఇతర అవసరాలకు చాల మంది అక్కడికి వెళ్తారు. ఇప్పుడిప్పుడే అభివృద్ధి చెందుతున్న గ్రామం. గ్రామం మొత్తం సుమారు 400 ఇళ్ళు ఊంటాయి.
జాతశ్రీ
thumb|జాతశ్రీ జాతశ్రీ (ఆగస్టు 4, 1943 - నవంబర్ 4, 2018) కలం పేరుతో రచనలు చేస్తున్న వ్యక్తి పేరు జంగం ఛార్లెస్. కథా రచయితగా, నవలా రచయితగా పేరు గడించాడు.
జననం
ఇతడు నల్లగొండ జిల్లా, మట్టంపల్లి మండలం, గుండ్లపల్లి గ్రామంలో 1943, ఆగస్టు 4వ తేదీన జన్మించాడు. ప్రస్తుతం ఖమ్మంలో స్థిరనివాసం ఏర్పరచుకున్నాడు.
మరణం
ఈయన 2018, నవంబర్ 4న కొత్తగూడెంలో మరణించాడు.
మూలాలు
వర్గం:1946 జననాలు వర్గం:దళిత రచయితలు వర్గం:తెలుగు రచయితలు వర్గం:కలం పేరుతో రచనలు చేసిన ఆంధ్రప్రదేశ్ వ్యక్తులు
సాయిఖోమ్ మీరాబాయి చాను
సైఖోమ్ మీరాబాయి చాను (జననం 1994 ఆగస్టు 8) ఒక భారతీయ క్రీడాకారిణి. గ్లాస్గోలో జరిగిన 2014 కామన్వెల్త్ వెయిట్ లిఫ్టింగ్ ఛాంపియన్‌షిప్‌లో 48 కిలోల విభాగంలో రజత పతకం సాధించింది.
బీబీసీ శతవసంతాల ఏడాది సందర్భంగా 2022 మార్చిలో ‘బీబీసీ ఇండియన్‌ స్పోర్ట్స్‌ ఉమెన్‌ ఆఫ్‌ ది ఇయర్‌’ అవార్డు మీరాబాయి చానుకి ప్రకటించారు. కాగా బీబీసీ ఇండియన్‌ స్పోర్ట్స్‌ ఉమెన్‌ ఆఫ్‌ ది ఇయర్‌ అవార్డ్ ను 2021లో కోనేరు హంపి (చదరంగం), 2020లో పి.వి. సింధు (బ్యాడ్మింటన్) సొంతం చేసుకున్నారు.
బాల్యం
మీరాబాయి చాను 1994 ఆగస్టు 8 న మణిపూర్ రాష్ట్రం ఇంఫాల్ జిల్లా నాంగ్పోక్ కాచింగ్ లో ఒక మైటీ కుటుంబంలో జన్మించింది. ఆమె 12 సంవత్సరాల వయసులో ఉన్నప్పుడు, ఆమె తల్లిదండ్రులు తన ప్రతిభని గుర్తించారు.
కెరీర్
2014 గ్లాస్గో లో జరిగిన కామన్వెల్త్ క్రీడల్లో వెయిట్ లిఫ్టింగ్ విభాగంలో 48 కిలోల విభాగంలో రజత పతకం సాధించింది.
2018 కామన్వెల్త్ క్రీడ ల్లో 196 కిలోలు, స్నాచ్‌లో 86 కిలోలు, క్లీన్ అండ్ జెర్క్‌లో 110 కిలోలు ఎత్తడం ద్వారా చాను భారత తొలి బంగారు పతకాన్ని సాధించింది. దీనితో పాటు 48 కేజీల కేటగిరీలో కామన్వెల్త్ గేమ్స్ రికార్డును కూడా బద్దలు కొట్టింది.
టోక్యోలో 2020 సమ్మర్ ఒలింపిక్స్‌ లో మొత్తం 202 కిలోల లిఫ్ట్‌తో 49 కిలోల వెయిట్‌లిఫ్టింగ్‌ విభాగంలో రజత పతకం సాధించింది. మహిళల 49 కిలోల విభాగంలో మొత్తం 202 కిలోల బరువును ఎత్తగలిగిన చాను, కరణం మల్లేశ్వరి తరువాత ఒలింపిక్ పతకం సాధించిన రెండవ భారతీయ వెయిట్ లిఫ్టర్‌గా నిలిచింది. క్లీన్ అండ్ జెర్క్‌లో 116 కిలోల విజయవంతమైన లిఫ్ట్‌తో కొత్త ఒలింపిక్ రికార్డును మీరాబాయి చాను నమోదు చేశారు.
మూలాలు
వర్గం:పద్మశ్రీ పురస్కార గ్రహీతలు వర్గం:క్రీడాకారులు వర్గం:భారతీయ ఒలింపిక్ క్రీడాకారులు వర్గం:ఒలింపిక్ క్రీడలలో పతకం సాధించిన భారత క్రీడాకారులు
మల్లికార్జునస్వామి దేవాలయం (పెద్దాపూర్)
మల్లికార్జునస్వామి దేవాలయం, తెలంగాణ రాష్ట్రం, జగిత్యాల జిల్లా, మెట్‌పల్లి మండలంలోని పెద్దాపూర్ గ్రామంలో ఉన్న దేవాలయం. ఇక్కడ ప్రతి సంవత్సరం హోలీ పండుగ తరువాత వచ్చే ఆదివారంనాడు జరిగే మల్లన్నజాతరలో 60వేల బోనాలను సమర్పిస్తారు. ఈ జాతరను చూడడానికి వివిధ ప్రాంతాల (తెలంగాణలోని జిల్లాలతోపాటు ఆంధ్రప్రదేశ్‌, మహారాష్ట్ర, ఛత్తీస్‌గఢ్, కర్ణాటక రాష్ట్రాల) నుంచి అధికసంఖ్య లో భక్తులు పాల్గొన్నారు. నుంచి దాదాపు లక్షమంది భక్తులు ఈ ఊరికి వస్తారు.
స్థల విశిష్టత
దాదాపు వందేళ్ళక్రితం రాయి రూపంలో మల్లన్నస్వామి వెలిశాడని, తొలిరోజుల్లో యాదవులు మాత్రమే స్వామికి పూజు చేసేవారనీ, ఆ తరువాత ఊరివాళ్లంతా పూజించడం ప్రారంభించారనీ చరిత్రకారులు చెబుతున్నారు. ప్రారంభంలో చిన్న గుడిసెతో ఉన్న ఈ దేవాలయం, ఆ తరువాత ఇక్కడకు వచ్చే భక్తుల సహకారంతో గర్భగుడి నిర్మించబడింది.
ఉత్సవాలు
జాతరకు ఒకరోజుముందు (శనివారం) ఉదయం దేవాలయంలోని మల్లన్నస్వామి విగ్రహాన్ని గోదావరి నదికి తీసుకెళ్ళి, తరువాత గ్రామ సింహద్వారం నుంచి డప్పు చప్పుళ్ళతో తీసుకొస్తారు. ఆరోజు రాత్రి స్వామి కళ్యాణాన్ని జరిపించి, ఆదివారం రోజున బోనాలు, పసుపు, బెల్లం, గొర్రెపిల్లలను కానుకలుగా సమర్పిస్తారు. ఉపవాస దీక్షతో నైవేద్యం వండి 60వేలకుపైగా బోనాలతో దేవాలయం చుట్టూ భక్తులు ప్రదక్షిణ చేస్తారు. శివసత్తుల పూనకాలు, ఒగ్గు కళాకారుల విన్యాసాలు, రథోత్సవంతో జరుగుతాయి. మంగళవారం నాగవెల్లి నిర్వహించి రాత్రి స్వామికి ఒగ్గుకథ చెబుతారు. అది పూర్తయ్యాక దేవాలయ ప్రాంగణంలో ఏర్పాటుచేసిన అగ్నిగుండం మీదుగా భక్తులు నడవడంతో ఉత్సవాలు పూర్తవుతాయి.
ప్రత్యేకత
దూరప్రాంతాల నుంచి వచ్చే భక్తులకోసం దేవాలయంలో ఒకటే ధర్మశాల ఉంది. దాంతో జాతర పూర్తయ్యేవరకూ స్థానికంగా ఉన్న ఇళ్ళల్లో (ఒక్కో ఇల్లు పదిహేను నుంచి ఇరవై కుటుంబాలకు) వసతి కల్పిస్తారు. స్వామికి ఇచ్చిన మాటకోసం ఈ గ్రామస్తులు ఆదివారం రోజున మాంసం, మద్యం ముట్టుకోరు.
ప్రయాణం
జగిత్యాల జిల్లా కేంద్రం నుంచి 33 కిలోమీటర్ల దూరంలో పెద్దాపూర్‌ గ్రామం ఉంది. జగిత్యాల నుండి ప్రత్యేక బస్సులతోపాటు ప్రయివేటు వాహనాలు కూడా అందుబాటులో ఉంటాయి.
మూలాలు
వర్గం:శివాలయాలు వర్గం:జగిత్యాల జిల్లా పుణ్యక్షేత్రాలు
మయస్థీనియా గ్రావిస్
thumb|మయస్థీనియా గ్రావిస్ లక్షణాలు మయస్థీనియా గ్రావిస్ (ఆంగ్లం: Myasthenia Gravis) నర-కండరాల సయోధ్య యొక్క వ్యాధి. సామాన్యంగా ముఫ్ఫైలలోని, ఆపైన వయసు గల మహిళలకు, అరవై పైబడిన పురుషులకు వచ్చే అవకాశం ఉంది. వ్యాధికి చాలా కారణాలున్నాయి. అతి దీర్ఘకాలిక జబ్బు. సరైన వైద్యంతో కండరాల బలహీనతని చాలవరకూ తగ్గించవచ్చు. ఈమధ్య కొత్త మందులు వాడకంలోకి వచ్చాయి.
మయస్థినియా గ్రావిస్ అనేది దీర్ఘకాలిక ఆటో ఇమ్యూన్, న్యూరోమస్కులర్ వ్యాధి, ఇది అస్థిపంజర కండరాలలో బలహీనతకు కారణమవుతుంది,కండరాలు, చేతులు,కాళ్ళతో సహా శరీర భాగాలను కదిలించడం వంటి వాటికి తోడ్పడుతుంది. లాటిన్,గ్రీకు మూలం అయిన మస్తెనియా గ్రావిస్ అనే పేరు "సమాధి లేదా తీవ్రమైన, కండరాల బలహీనత" అని అర్ధం. అందుబాటులో ఉన్న చికిత్సలు లక్షణాలను నియంత్రించగలవు దీనితో ప్రజల జీవన ప్రమాణాలను మెరుగుపడతాయి. ఈ వ్యాధి ఉన్నవారు, చాలా మంది మనుషులు సాధారణ ఆయుర్దాయం కలిగి ఉంటారు.
వ్యాధి పరీక్షలు, చికిత్స
వైద్యులు పూర్తి శారీరక పరీక్ష చేస్తారు, లక్షణాలను తీసుకుంటారు. అవసరమైతే వారు న్యూరోలాజికల్ పరీక్ష కూడా చేస్తారు. ఇందులో ఇవి కండరాల బలహీనత, కళ్ళ లో పరీక్షలు, శరీరంలోని వివిధ ప్రాంతాలలో పరీక్షించడం, రక్త పరీక్ష, ఎడ్రోఫోనియం, టెన్సిలాన్టె (లేదా ప్లేసిబో), నరాలలో కణితిని CT స్కాన్లు లేదా MRI, ఎక్స్ రే, తో ఛాతీ పరీక్ష చేయడం వంటి వ్యాధి గుర్తింపు పరీక్షలు చేస్తారు.
చికిత్స
ఈ వ్యాధికి చికిత్స లేదు. చికిత్స యొక్క లక్ష్యం లక్షణాలను చూసి మీ రోగనిరోధక వ్యవస్థ యొక్క కార్యాచరణను నియంత్రించడం, రోగనిరోధక శక్తిని అణిచివేసేందుకు కార్టికోస్టెరాయిడ్స్, రోగనిరోధక మందులను ఉపయోగించవచ్చు. ఈ మందులు రోగనిరోధక ప్రతిస్పందనను తగ్గించడానికి సహాయపడతాయి. అదనంగా, పిరిడోస్టిగ్మైన్ (మెస్టినాన్) వంటి కోలిన్‌స్టేరేస్ ఇన్హిబిటర్లను నరాలు,కండరాల మధ్య ప్రసరణకు పెంచడానికి ఉపయోగించవచ్చు. రోగనిరోధక వ్యవస్థలో భాగమైన థైమస్ గ్రంథిని తొలగించడం, చాలా మంది రోగులకు తగినది కావచ్చు. థైమస్ తొలగించబడిన తర్వాత, రోగులు సాధారణంగా తక్కువ కండరాల బలహీనత ఉంటుంది. ప్లాస్మాఫెరెసిస్‌ను ప్లాస్మా మార్పిడి అని కూడా అంటారు. ఈ ప్రక్రియ రక్తం నుండి హానికరమైన ప్రతిరోధకాలను తొలగిస్తుంది, దీని ఫలితంగా కండరాల బలం మెరుగుపడుతుంది. శస్త్రచికిత్సకు ముందు లేదా బలహీనత సమయంలో ప్లాస్మా మార్పిడి సహాయపడుతుంది. ఇంట్రావీనస్ ఇమ్యూన్ గ్లోబులిన్ (IVIG) అనేది రక్తదాత, ఇది దాతల నుండి వస్తుంది. ఇది ఆటో ఇమ్యూన్ చికిత్సకు ఉపయోగిస్తారు. జీవనశైలిలో మార్పులతో ఇంట్లో కొన్ని విషయాలు చేయవచ్చు. కండరాల బలహీనతను తగ్గించడంలో సహాయపడటానికి విశ్రాంతి తీసుకోవడం, మసక చూపుతో బాధపడుతుంటే, కళ్ళ అద్దాలు ధరించడం వంటివి చేయవచ్చును
మూలాలు
వర్గం:వ్యాధులు
మెరిసే మెరిసే
మెరిసే మెరిసే 2021లో రూపొందిన తెలుగు సినిమా. కొత్తూరి ఎంట‌ర్‌టైన్‌మెంట్స్, ఎల్‌ఎల్‌పి బ్యానర్‌పై వెంకటేష్ కొత్తూరి నిర్మించిన ఈ సినిమాకు పవన్ కుమార్ కె. దర్శకత్వం వహించాడు. దినేష్ తేజ్, శ్వేతా అవస్తి హీరో హీరోయిన్లుగా నటించిన ఈ సినిమా 6 ఆగస్టు 2021న విడుదలైంది.
చిత్ర నిర్మాణం
మెరిసే మెరిసే సినిమా షూటింగ్ 2020లో ప్రారంభమైంది. ఈ సినిమా ఫస్ట్ లుక్‌ను దర్శకుడు తరుణ్ భాస్కర్ 18 సెప్టెంబర్ 2020న విడుదల చేశాడు. మెరిసే మెరిసే టీజర్‌ను 6 ఫిబ్రవరి 2021న దర్శకుడు శివ నిర్వాణ విడుదల చేశాడు. ఈ సినిమాలోని కనులతో రచించు లిరికల్ సాంగ్ ను హీరో శ్రీవిష్ణు 20 నవంబర్ 2020న, నిన్నే నేనిలా లిరికల్ సాంగ్ ను 24 డిసెంబర్ 2020న విడుదల చేశారు.
మూలాలు
వర్గం:2021 తెలుగు సినిమాలు వర్గం:2021 సినిమాలు
బెల్లంపల్లి మండలం
బెల్లంపల్లి మండలం, తెలంగాణ రాష్ట్రంలోని మంచిర్యాల జిల్లాకు చెందిన మండలం. మండలం కోడ్:04350. బెల్లంపల్లి శాసనసభ నియోజకవర్గం ముఖ్యకేంద్రం. పెద్దపల్లి లోకసభ నియోజకవర్గంలోని, బెల్లంపల్లి శాసనసభ నియోజకవర్గం కింద నిర్వహించబడుతుంది.2016 లో జరిగిన జిల్లాల పునర్వ్యవస్థీకరణకు ముందు ఈ మండలం ఆదిలాబాదు లో ఉండేది. ప్రస్తుతం ఈ మండలం బెల్లంపల్లి రెవిన్యూ డివిజను లో భాగం. పునర్వ్యవస్థీకరణకు ముందు ఇది మంచిర్యాల డివిజనులో ఉండేది.ఈ మండలంలో 12   రెవెన్యూ గ్రామాలు ఉన్నాయి..నిర్జన గ్రామాలు లేవు
గణాంకాలు
thumb|2016 పునర్వ్యవస్థీకరణకు ముందు అవిభక్త ఆదిలాబాద్ జిల్లా పటంలో మండల స్థానం 2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 149 చ.కి.మీ. కాగా, జనాభా 80,897. జనాభాలో పురుషులు 41,233 కాగా, స్త్రీల సంఖ్య 39,664. మండలంలో 20,599 గృహాలున్నాయి.
సనా ఖాన్
సనా ఖాన్ (జననం 1987 ఆగస్టు 21) భారతీయ సినీ నటి. హిందీ చిత్రాలతో పాటు పలు దక్షిణాది సినిమాలలో కూడా నటించింది.
బయటి లంకెలు
వర్గం:1987 జననాలు వర్గం:తెలుగు సినిమా నటీమణులు వర్గం:తమిళ సినిమా నటీమణులు వర్గం:కన్నడ సినిమా నటీమణులు వర్గం:మలయాళ సినిమా నటీమణులు వర్గం:హిందీ సినిమా నటీమణులు వర్గం:జీవిస్తున్న ప్రజలు
సుంకే ర‌విశంక‌ర్
సుంకే ర‌విశంక‌ర్ తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున చొప్పదండి శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు.
జననం, విద్య
రవిశంకర్ 1970, జూన్ 30న రాఘవులు, రాజమ్మ దంపతులకు తెలంగాణ రాష్ట్రం, కరీంనగర్ జిల్లా, గంగాధర మండలంలోని బూరుగుపల్లి గ్రామంలో జన్మించాడు. 1986లో పదవ తరగతి పూర్తిచేసి, బిఏ వరకు చదువుకున్నాడు. కొంతకాలం ఉపాధ్యాయుడిగా పనిచేసి, తరువాతికాలంలో విద్యాసంస్థలు స్థాపించాడు. కరీంనగర్ జిల్లా ప్రైవేట్ కళాశాలల అధ్యక్షుడిగా కూడా పనిచేశాడు.
వ్యక్తిగత జీవితం
రవిశంకర్ కు దీవనతో వివాహం జరిగింది. వారికి ఒక కుమారుడు, ఇద్దరు కుమార్తెలు.
రాజకీయ విశేషాలు
2001 తెలంగాణ ఉద్యమంలో కేసీఆర్ గారి నాయకత్వంలో పనిచేయడం ప్రారంభించారు. 2009లో ప్రజా రాజ్యం పార్టీలో తన రాజకీయ జీవితాన్ని ప్రారంభించిన రవిశంకర్, 2010లో తెలంగాణ రాష్ట్ర సమితి సొంత ఇంటికి తిరిగి వచ్చాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై పోటీచేసి కాంగ్రెస్ పార్టీ అభ్యర్థి మేడిపెల్లి సత్యంపై 42,127 ఓట్ల అధిక్యంతో గెలుపొందాడు.
మూలాలు
వర్గం:జీవిస్తున్న ప్రజలు వర్గం:తెలంగాణ రాజకీయ నాయకులు వర్గం:తెలంగాణ రాష్ట్ర సమితి రాజకీయ నాయకులు వర్గం:తెలంగాణ శాసన సభ్యులు (2018) వర్గం:1970 జననాలు వర్గం:కరీంనగర్ జిల్లా వ్యక్తులు వర్గం:కరీంనగర్ జిల్లా ఉపాధ్యాయులు వర్గం:కరీంనగర్ జిల్లా రాజకీయ నాయకులు
చెంచా
thumb|250px|ఒక [[:en:stainless steel|త్రుప్పురహిత ఉక్కు చారు చెంచా]] చెంచా (ఆంగ్లం Spoon) ఒక చిన్న గరిటె. ఆంగ్లంలో చెంచా, గరిట రెండింటినీ స్పూను అని పిలుస్తారు. తెలుగువారు పెద్ద స్పూనును గరిట అంటారు. వీటిని సాధారణంగా వంట గదిలో వివిధ పనులకు, భోజనం చేయు సమయంలో తినడానికి ఉపయోగిస్తారు. కొంతమంది చెంచాను ఫోర్క్ ను కలిపి రెండు చేతులతో ఉపయోగిస్తారు.
చెంచా ఒక హేండిల్ కలిగి దాని చివరలో ఒక బోలు గిన్నె అమర్చబడి ఉంటుంది. ఈ గిన్నె అర్థ గోళాకృతి కానీ, అర్థ దీర్ఘ గోళాకృతి కానీ కలిగి ఉంటుంది. ఈ చెంచాను ఆహారాన్ని తీసుకొని నోటిలోకి చేర్చడానికి ఉపయోగిస్తారు. దీనిని పదార్థాలు కొలవడానికి, కలపడానికి, కదిలించడానికి, వివిధ పదార్థాలను కలపడానికి ఉపయోగిస్తారు. ఆహార పదార్థాల తయారీలో అందులో కలిపే వివిధ పదార్థాలను కలపడానికి ఉపయోగిస్తారు. ఈ చెంచాలను ముఖ్యంగా స్టెయిన్‌లెస్ స్టీలుతో తయారుచేస్తారు. ప్రస్తుతం చెక్క, పింగాణీ, పార్శలీన్, ప్లాస్టిక్ తో తయారుచేయబడే చెంచాలు కూడా లబ్యమవుతున్నాయి. ఈ చెంచాలను వివిధ రకాల పదార్థాలతో విభిన్న సంస్కృతులు గల ప్రజలు వివిధ రకాలలో అనేక సందర్భాలలో ఉపయోగిస్తున్నారు.
చరిత్ర
పురాతన ఈజిప్షియన్లు ఉపయోగించే వివిధ రకాల చెంచాలలో దంతాలు, చెకుముకి రాయి, రాతి, చెక్క తో కూడినవి ఉన్నట్లు తెలుస్తుంది; వాటిలో చాలా చెంచాలు మతపరమైన చిహ్నాలతో చెక్కబడ్డాయి. సార్డినియాలో నియోలిథిక్ ఓజియరీ నాగరికత సమయంలో సిరామిక్ లేడిల్స్, స్పూన్లు అప్పటికే వాడుకలో ఉన్నాయి. చైనాలోని షాంగ్ రాజవంశం ఎముకతో తయారు చేయబడిన చెంచాలను ఉపయోగించారు. చైనాలో ప్రారంభ కాంస్య చెంచాలు పదునైన మొనతో రూపొందించబడ్డాయి. వాటిని కత్తిపీటగా కూడా ఉపయోగించారు. గ్రీకులు, రోమన్ల చెంచాలు ప్రధానంగా కాంస్య, వెండితో తయారు చేయబడ్డాయి. వాటి హ్యాండిల్ సాధారణంగా వాడిగా ఉన్న కాడ రూపంలో ఉంటుంది. గిన్నెతో కలిగిన హ్యాండిల్‌ ఉన్న చెంచాల వివిధ రకాల రూపాలు బ్రిటీష్ మ్యూజియంలో అనేకం ఉన్నాయి.
ప్రారంభ ముస్లిం ప్రపంచంలో సూప్ తినడానికి చెంచాలను ఉపయోగించారు. దేశీయ ఉపయోగం కోసం మధ్యయుగ కాలంలోని చెంచాలు సాధారణంగా ఆవు కొమ్ము లేదా కలపతో తయారయ్యాయి. కాని ఇత్తడి, సత్తు (లోహం), లాట్టెన్ (ఒక రకమైన ఇత్తడి) చెంచాలు 15 వ శతాబ్దంలో సాధారణమైనవిగా కనిపిస్తాయి. రాజ గృహాలలో, ఇతర గృహాల జాబితాలో వెండి చెంచాలకు సంబంధించిన పూర్తి వివరణలు ఉన్నాయి. వాటిని వివిధ ముఖ్యమైన రోజులలో ఉపయోగిస్తారు. ఈ చెంచాల గురించి మొట్టమొదటి ఆంగ్ల మూలం 1259 లో ఉన్నట్లు కనిపిస్తుంది. 1300 సంవత్సరానికి ఎడ్వర్డ్ I బీరువాలలో పారిస్ గుర్తు అయిన ఫ్లూర్-డి-లిస్‌ (లిల్లీ పుష్ప గుర్తు) తో గుర్తించబడిన కొన్ని బంగారు, వెండి చెంచాలు ప్రస్తావించబడ్డాయి. అత్యంత ఆసక్తికరమైన మధ్యయుగ స్పూన్లలో ఒకటి ఆంగ్లేయుల అభిషేకంలో, తరువాత బ్రిటిష్ సార్వభౌమత్వానికి ఉపయోగించే పట్టాభిషేకం చెంచా; ఈ 12 వ శతాబ్దపు వస్తువు బ్రిటిష్ రాయల్ రెగాలియాలో మిగిలి ఉన్న పురాతన వస్తువు.
చెంచాలు రకాలు
ఈ చెంచాలు అనేక రకాలు అనేక నామాలతో ఉన్నాయి. ఉదాహరణకు
బాహ్య లంకెలు
వర్గం:గృహోపకరణాలు
అనభేరి ప్రభాకరరావు
అనభేరి ప్రభాకరరావు ( 1910 ఆగస్టు 15 – 1948 మార్చి 14) తెలంగాణ రాష్ట్ర గెరిల్లా నాయకుడు, భారత స్వాతంత్ర్య సమరయోధుడు, భారత స్వాతంత్ర్య ఉద్యమంలో ప్రభావవంతమైన విప్లవకారులలో ఒకడిగా గుర్తింపబడ్డాడు. నిజాం, రజాకార్లకు వ్యతిరేకంగా పోరాడి 1948 మార్చి 14న జరిగిన దాడిలో మరణించాడు.
తొలి జీవితం
ప్రభాకరరావు 1910, ఆగస్టు 15న తెలంగాణ రాష్ట్రం కరీంనగర్ జిల్లా, తిమ్మాపూర్ మండలం, పోలంపల్లి గ్రామంలోని దేశ్‌ముఖ్ కుటుంబానికి చెందిన వెంకటేశ్వరరావు - రాధాబాయి దంపతులకు జన్మించాడు. కరీంనగర్‌లో ప్రాథమిక విద్య చదివి, మచిలీపట్నం లో కొంతకాలం చదివి తరువాత, హైదరాబాదు చాదర్ ఘాట్ హైస్కూల్, బనారస్ కాశీ విద్యాపీట్‌లో ఉన్నత చదువులు చదువుకున్నాడు.
నిజాంకు వ్యతిరేకంగా విప్లవ కార్యకలాపాలలో పాల్గొన్న హిందూ ఎల్లాపు కుటుంబంలో జన్మించిన అనభేరి యుక్తవయసులోనే విప్లవ ఉద్యమాలలో పాల్గొన్నాడు. కమ్యూనిజం వైపు ఆకర్షితులయ్యాడు. నిజాంకు వ్యతిరేకంగా ఏర్పడిన అనేక విప్లవ సంస్థలలో భాగస్వామ్యుడయ్యాడు. నిజాం హయాంలో తెలుగు మాట్లాడే ప్రజలకు సమాన హక్కులు కల్పించాలని పోరాటం చేశాడు. నిజాం కళాశాలలో చదువుతున్నప్పుడే మహాత్మాగాంధీ, భగత్ సింగ్, సుభాష్ చంద్రబోస్, సర్దార్ వల్లభాయ్ పటేల్ వంటి వారి ఆదర్శాల నుంచి స్ఫూర్తి పొందిన ప్రభాకరరావు, విద్యార్థి దశలోనే నిజాం వ్యతిరేక ఉద్యమంలోకి ప్రవేశించాడు.
వ్యక్తిగత జీవితం
ప్రభాకరరావుకు తన 27వ ఏట అప్పటి చెన్నూర్ తాహసీల్దార్ వెల్ముల నారాయణరావు, లక్ష్మీ నర్సుభాయి చిన్న కుమార్తె సరళాదేవితో వివాహం జరిగింది. వారికి ముగ్గురు కుమార్తెలు (సులోచనదేవి, శకుంతలదేవి, విప్లవకుమారి).
నిజాం వ్యతిరేక ఉద్యమం
4వ ఆంధ్రమహాసభ సదస్సు నిర్వహణలో ప్రభాకరరావు ముఖ్య పాత్రను పోషించాడు. కరీంనగర్‌లోని బోయివాడలో ఆంధ్ర మహాసభ జిల్లా అధ్యక్షడిగా బద్దం ఎల్లారెడ్డి, జిల్లా కార్యదర్శిగా ప్రభాకరరావు ఎన్నికయ్యారు. 1947 సెప్టెంబరులో బద్దం ఎల్లారెడ్డి ఇచ్చిన పిలుపుతో అనేకమంది ఈ పోరాటంలో పాల్గొన్నారు. ప్రభాకరరావు నేతృత్వంలో దళం (స్క్వాడ్‌)ను ఏర్పాటు చేశారు. భారత కమ్యూనిస్ట్ పార్టీ జిల్లాస్థాయితో నాయకత్వం వహించాడు. సాయుధ పోరాటంలో ఆదిలాబాద్, విజయవాడ, సిర్వంచ, చాందా, కరీంనగర్ దళాలకు సహచరుడు సింగిరెడ్డి భూపతిరెడ్డితో కలిసి శిక్షణ ఇచ్చాడు. స్క్వాడ్ సభ్యులు 1948 జనవరిలో దాదాపు నలభై గ్రామాలలో పటేళ్ళు, పట్వారీల రికార్డులను తగులబెట్టారు.
మరణం
ప్రభాకరరావును పట్టించిన వారికి నిజాం ప్రభుత్వం 50 వేల రూపాయల బహుమానం ప్రకటించింది. నిజాం ప్రభుత్వంతో కుమ్ముక్కైన మహ్మదాపూర్ పోలిస్ పటేల్ కుట్రతో ప్రభాకరరావు దళాన్ని భోజనానికి పిలిచి రజాకార్లకు సమాచారం అందించాడు. 1948, మార్చి 14న కరీంనగర్ జిల్లా హుస్నాబాద్ సమీపంలోని మహమ్మదాపూర్ కొండలలో నిజాం సన్నిహిత సలహాదారు ఖాసిం రజ్వీ నేతృత్వంలోని పోలీసులు, రజాకార్లకు వ్యతిరేకంగా జరిగిన పోరాటంలో పోలీసులకు-కమ్యూనిస్టు దళానికి మధ్య భీకర కాల్పులు జరిగాయి. ఆ ఘటనలో తన 37వ ఏళ్ళ వయసులో ప్రభాకరరావు మరణించాడు. ప్రభాకరరావుతోపాటు మరో 11మంది దళ సభ్యులు కూడా మరణించారు.
మరణం తరువాత
ఆ పోరాటంలో మరణించిన 12మంది పేర్లని మహమ్మదాపూర్ కొండల దగ్గర వారి జ్ఞాపకార్థం నిర్మించిన స్థూపంపై రాయబడ్డాయి. కరీంనగర్‌లోని వెంకటేశ్వర దేవాలయం ఎదురుగా 1994 జనవరి 12న అప్పటి ముఖ్యమంత్రి కోట్ల విజయ భాస్కరరెడ్డి చేతులమీదుగా అనభేరి ప్రభాకరావు విగ్రహం ఏర్పాటుచేయబడింది. 2012, అక్టోబరు 22న కరీంనగర్ జిల్లా హుస్నాబాద్ పట్టణంలో సిహెచ్. విద్యాసాగర్ రావు చేతులమీదుగా అనభేరి ప్రభాకరావు విగ్రహం ఆవిష్కరించబడింది.
మూలాలు
వర్గం:1910 జననాలు వర్గం:1948 మరణాలు వర్గం:కరీంనగర్ జిల్లా వ్యక్తులు వర్గం:కరీంనగర్ జిల్లా స్వాతంత్ర్య సమర యోధులు వర్గం:తెలంగాణ సాయుధ పోరాట యోధులు వర్గం:భారత కమ్యూనిస్టు నాయకులు
రతన్ జిత్ ప్రతాప్ నారాయణ్ సింగ్
రతన్‌జిత్ ప్రతాప్ నారాయణ్ సింగ్ ఉత్తరప్రదేశ్ రాష్ట్రానికి చెందిన రాజకీయ నాయకుడు. ఆయన 2009 నుండి 2014 వరకు మన్మోహన్ సింగ్ మంత్రివర్గంలో కేంద్ర ఉపరితల రవాణా మరియు రోడ్డు శాఖ సహాయ మంత్రిగా, పెట్రోలియం శాఖ సహాయ మంత్రిగా, కేంద్ర హోం శాఖ సహాయ మంత్రిగా పని చేశాడు.
రాజకీయ జీవితం
రతన్‌జిత్ ప్రతాప్ నారాయణ్ సింగ్ కాంగ్రెస్ పార్టీ ద్వారా రాజకీయాల్లోకి వచ్చి 1996లో పద్రౌనా అసెంబ్లీ స్థానం నుండి తొలిసారి ఎమ్మెల్యేగా ఎన్నికయ్యాడు. ఆయన తరువాత 2002, 2007లో కూడా వరుసగా ఎమ్మెల్యేగా ఎన్నికయ్యాడు. ఆర్‌పిఎన్ సింగ్ 1999 లోక్‌సభ ఎన్నికల్లో పోటీ చేసి మూడో స్థానంలో, 2004లో పోటీ రెండో స్థానంలో నిలిచి 2009 లోక్‌సభ ఎన్నికలలో గెలిచి మన్మోహన్ సింగ్ ప్రభుత్వంలో ఉపరితల రవాణా మరియు రోడ్డు శాఖ సహాయ మంత్రిగా, పెట్రోలియం శాఖ సహాయ మంత్రిగా, కేంద్ర హోం శాఖ సహాయ మంత్రిగా పనిచేశారు.
రతన్‌జిత్ ప్రతాప్ నారాయణ్ సింగ్ 2014 లోక్‌సభ ఎన్నికల్లో కాంగ్రెస్ అభ్యర్థిగా పోటీ చేసి తన సమీప బీజేపీ అభ్యర్థి రాజేష్ పాండే చేతిలో 85,540 వేల ఓట్ల తేడాతో ఓడిపోయాడు. ఆయన 25 జనవరి 2022న కాంగ్రెస్ పార్టీకి రాజీనామా చేసి భారతీయ జనతా పార్టీలో చేరాడు.
మూలాలు
వర్గం:1964 జననాలు
శ్రీరాంపూర్ (శ్రీరాంపూర్ మండలం)
(శ్రీరాంపూర్, పేరుగల మరి కొన్ని ప్రాంతాల కొరకు శ్రీరాంపూర్ (అయోమయ నివృత్తి) చూడండి.)
శ్రీరాంపూర్ (కాల్వ), తెలంగాణ రాష్ట్రం, పెద్దపల్లి జిల్లా, శ్రీరాంపూర్ మండలానికి చెందిన గ్రామం. .ఇది సమీప పట్టణమైన కరీంనగర్ నుండి 50 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత కరీంనగర్ జిల్లాలో, ఇదే మండలంలో ఉండేది.
విద్యా సౌకర్యాలు
గ్రామంలో రెండుప్రైవేటు బాలబడులు ఉన్నాయి. ప్రభుత్వ ప్రాథమిక పాఠశాలలు మూడు, ప్రైవేటు ప్రాథమిక పాఠశాలలు మూడు, ప్రభుత్వ ప్రాథమికోన్నత పాఠశాలలు రెండు, ప్రైవేటు ప్రాథమికోన్నత పాఠశాలలు రెండు, ప్రభుత్వ మాధ్యమిక పాఠశాలలు రెండు, ప్రైవేటు మాధ్యమిక పాఠశాల ఒకటి ఉన్నాయి. ఒక ప్రభుత్వ జూనియర్ కళాశాల ఉంది.సమీప ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల పెద్దపల్లిలో ఉన్నాయి. సమీప మేనేజిమెంటు కళాశాల పెద్దపల్లిలోను, వైద్య కళాశాల, పాలీటెక్నిక్‌లు కరీంనగర్లోనూ ఉన్నాయి.సమీప వృత్తి విద్యా శిక్షణ పాఠశాల, అనియత విద్యా కేంద్రం పెద్దపల్లిలోను, దివ్యాంగుల ప్రత్యేక పాఠశాల కరీంనగర్ లోనూ ఉన్నాయి.
ప్రభుత్వ వైద్య సౌకర్యం
శ్రీరంపూర్లో ఉన్న ఒక సామాజిక ఆరోగ్య కేంద్రంలో ఐదుగురు డాక్టర్లు, 15 మంది పారామెడికల్ సిబ్బందీ ఉన్నారు. ఒకప్రాథమిక ఆరోగ్య కేంద్రంలో ఇద్దరు డాక్టర్లు, నలుగురు పారామెడికల్ సిబ్బందీ ఉన్నారు. ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు. ఒక పశు వైద్యశాలలో ఒక డాక్టరు, ఇద్దరు పారామెడికల్ సిబ్బందీ ఉన్నారు.సంచార వైద్య శాల గ్రామం నుండి 5 కి.మీ. లోపు దూరంలో ఉంది. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో6 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు 8 మంది, ఒక నాటు వైద్యుడు ఉన్నారు. ఐదు మందుల దుకాణాలు ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
శ్రీరంపూర్లో పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు ఉన్నాయి. సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ఇంటర్నెట్ కెఫె / సామాన్య సేవా కేంద్రం మొదలైన సౌకర్యాలు ఉన్నాయి. ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉంది.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
మార్కెటింగు, బ్యాంకింగు
గ్రామంలో వాణిజ్య బ్యాంకు, వ్యవసాయ పరపతి సంఘం ఉన్నాయి. గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత, వ్యవసాయ మార్కెటింగ్ సొసైటీ ఉన్నాయి.
ఏటీఎమ్, సహకార బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు ఉన్నాయి. గ్రామంలో గ్రంథాలయం, పబ్లిక్ రీడింగ్ రూం ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. ఆశా కార్యకర్త గ్రామం నుండి 5 కి.మీ. లోపు దూరంలో ఉంది. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 12 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
శ్రీరంపూర్లో భూ వినియోగం కింది విధంగా ఉంది:
నీటిపారుదల సౌకర్యాలు
శ్రీరంపూర్లో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
శ్రీరంపూర్లో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, మొక్కజొన్న, ప్రత్తి
కె.ఓమనకుట్టి
కమలాక్షి ఓమనకుట్టి ఒక విద్యావేత్త, సంగీత గురువు, కర్ణాటక గాత్ర సంగీత విద్వాంసురాలు. ఈమె సంగీత విషయాలపై పరిశోధనా పత్రాలు సమర్పించింది. ఈమె కథాకళి సంగీతంపై పరిశోధించి డాక్టరేట్‌ను సంపాదించింది.
ఏ మాయ చేసావే (ధారావాహిక)
జీవిత విశేషాలు
ఈమె కేరళ రాష్ట్ర్రం అలెప్పి జిల్లా హరిపద్ గ్రామంలో 1943లో జన్మించింది. ఈమె తండ్రి మలబార్ గోపాలన్ నాయిర్ హార్మోనియం వాద్యకారుడు. తల్లి కమలాక్షియమ్మ కర్ణాటక సంగీత విద్వాంసురాలు. ఈమె ఇద్దరు సోదరులు కూడా సంగీత విద్వాంసులే. ఇతని అన్న ఎం.జి.రాధాకృష్ణన్ మలయాళ సినిమాలలో సంగీత దర్శకుడిగా ఉన్నాడు. తమ్ముడు ఎం.జి.శ్రీకుమార్ సినిమా నేపథ్యగాయకుడు.
విద్యాభ్యాసం, ఉద్యోగం
ఈమె ప్రాథమిక విద్యాభ్యాసం స్వగ్రామంలో గడిచింది. 1963లో కేరళ విశ్వవిద్యాలయం నుండి జంతుశాస్త్రంలో బి.ఎస్.సి., పట్టాను పొందింది. సంగీతం పట్ల అభిరుచితో ఈమె తిరువనంతపురంలోని సంగీత అకాడమీలో చదివి "గానప్రవీణ" పట్టాను సంపాదించింది. తరువాత ఈమె తిరువనంతపురం మహారాజా మహిళా కళాశాలలో సంగీత విభాగంలో అధ్యాపకురాలిగా చేరింది. ఉద్యోగం చేసుకుంటూనే ఈమె సంగీతంలో బి.ఎ.డిగ్రీని పార్ట్‌టైమ్‌లో చదివింది. బి.ఎ.లో విజయం సాధించిన తర్వాత ఈమె అదే కళాశాలలో అదే విభాగంలో సెకెండ్ గ్రేడ్ ప్రొఫెసర్‌గా పదోన్నతిని పొందింది. ఈ హోదాలో ఈమె 6 సంవత్సరాలు విద్యార్థులకు సంగీతం నేర్పింది. తరువాత మొదటి గ్రేడు ప్రొఫెసర్‌గా అదే సంగీత విభాగంలో పనిచేసింది. కేరళ విశ్వవిద్యాలయంలో సంగీతశాఖలో మొట్టమొదటి ప్రొఫెసర్‌గా పనిచేసిన ఘనత ఈమెకే దక్కింది. ఈమె అదే శాఖలో సంగీతంలో స్నాతకోత్తర పట్టాను, "కథాకళి సంగీతం పుట్టుక పరిణామక్రమం" అనే అంశంపై పరిశోధించి పి.హెచ్.డి.పట్టాను సాధించింది. ఈమె లెక్చరర్‌నుండి ప్రొఫెసర్ దాకా 37 సంవత్సరాలు బాధ్యతలను నిర్వర్తించి 2003లో కేరళ విశ్వవిద్యాలయపు సంగీత విభాగానికి అధిపతిగా పదవీ విరమణ చేసింది. ఈమె సంగీత భారతి అనే సంస్థకు వ్యవస్థాపక అధ్యక్షురాలిగా సేవలందిస్తున్నది. ప్రస్తుతం ఈమె పంకజ కస్తూరి ఆయుర్వేద కళాశాల మ్యూజిక్ థెరపీ విభాగంలో సీనియర్ ఫ్యాకల్టీగా బాధ్యతలను నిర్వర్తిస్తున్నది.
సంగీత ప్రస్థానం
ఈమె మహిళా డిగ్రీ కళాశాలలో పనిచేస్తూనే దేశంలోని అనేక ప్రాంతాలలో జరిగిన సంగీత కచేరీలలో పాల్గొనింది. ఈమె 300కు పైగా కచేరీలను నిర్వహించింది. ఈమె ప్రత్యేకించి స్వాతి తిరునాళ్ కృతులను విశ్వవ్యాప్త ప్రచారం కల్పించింది. త్యాగరాజ పంచరత్న కృతుల మాదిరిగానే ఈమె 2015లో తిరువనంతపురంలో 500 మంది సంగీత విద్యార్థులతో స్వాతి తిరునాళ్ పంచరత్నకృతులను "స్వాతి పంచరత్నం" పేరుతో ఆలపింపజేసింది. కేరళ ప్రభుత్వం సహకారంతో వృద్ధాశ్రమాలలో సంగీతం ద్వారా రోగాలను నయం చేయడానికి (మ్యూజికల్ థెరపీ) కృషి చేస్తున్నది. ఈమె వద్ద సంగీతం నేర్చుకున్న అనేక మంది కళాకారులలో కె.ఎస్.చిత్ర, బి.అరుంధతి, కె.ఎస్.హరిశంకర్, మంజరి, కె.ఎస్.రేష్మీ మొదలైనవారున్నారు.
అవార్డులు
ఈమె పొందిన అనేక పురస్కారాలలో కొన్ని:
మూలాలు
వర్గం:మహిళా గాయకులు వర్గం:కర్ణాటక సంగీత విద్వాంసులు వర్గం:భారతీయ మహిళా గాయకులు వర్గం:భారతీయ సంగీతకారులు వర్గం:కేరళ గాయకులు వర్గం:సంగీత నాటక అకాడమీ అవార్డు గ్రహీతలు
హోప్ ఐలాండ్ (కాకినాడ)
హోప్ ఐలాండ్, భారతదేశం లోని కాకినాడ తీరప్రాంతానికి కొద్ది దూరంగా బంగాళాఖాతంలో ఒక చిన్న టాడ్‌పోల్ ఆకారంలో ఉన్న ద్వీపం.కాకినాడ తీరంలో హోప్ ఐలాండ్ బంగాళాఖాతంలో 7 కిలోమీటర్ల దూరంలో ఉంది. అలసిపోయిన ప్రయాణీకులకు ప్రశాంతమైన వాతావరణంతో, తపానుల ఆటుపోట్లకు అడ్డుగా నావికులకు సహజమైన స్వర్గధామాన్ని అందించడానికి హోప్ ఐలాండ్ పేరు పెట్టబడింది. అలా చేయడం ద్వారా, ఇది కాకినాడను ఈ ప్రాంతంలో అత్యంత సంపన్నమైన సహజ ఓడరేవులలో ఒకటిగా చేసింది. హోప్ ఐలాండ్ సందర్శకులకు బే అద్భుతమైన వీక్షణల అనుభూతిని పొందుతారు. అక్కడ పెరిగే, అభివృద్ధి చెందుతున్న అనేక రక్షిత జాతుల మొక్కలు, జంతువులను అన్వేషించే అవకాశం ఉంది.